Document ID: /roh_data/filtered/fineweb-2-filterrobots_roh.jsonl.gz/29586

01-05-2021. La sonda dils 1 da matg ha la gruppa da VIA/ABC frequentau il di da cuors ABC sigl areal dalla EMS Chemie a Domat. Dils experts da chemia Rolf Schläpfer, Joachim Maigut e Remo Böni havein nus pumpiers dalla Sursassiala retschiert eifer otg posts divers inputs teoretics. Quels havein nus secapescha era mintgamai astgau exercitar praticamein en differentas situaziuns – quei cun agid dil material digl agen camiun ABC. Ultra da quei havein nus era astgau emprender d’enconuscher in pèr paucas novas caussas. Entras la lavur en gruppas plitost pintgas ha mintgin giu la caschun da tschappar en e rimnar atgnas experientschas. Tras atras han ils instructurs leutier capiu da far attents nus sin detagls impurtonts e dad aschia slargar nossa savida en caussa. Aschia han tuts saviu profitar sin ina moda ni l’autra dil cuors. Quella savida vala ei ussa dad enfirmir per saver applicar ella els seracass che spetgan nus el territori dalla Sursassiala.